En 62-årig mand blev mandag aften fundet druknet i naturområdet Vejlerne vest for Fjerritslev.

En 62-årig mand blev mandag aften fundet druknet i naturområdet Vejlerne vest for Fjerritslev. Der er intet, der tyder på, at der skulle ligge en forbrydelse bag mandens død. Manden blev efterlyst af sin kone omkring klokken 20.30 mandag aften, og ved hjælp af gps-signalet fra den 62-åriges mobiltelefon fandt politiet frem til, hvor han befandt sig. Her fandt en hundepatrulje manden druknet. Den 62-årige var fra Fjerritslev, og Nordjyllands Politi formoder, at der ligger en ulykke bag hans død, da der ikke blev fundet noget mistænkeligt på stedet, hvor han blev fundet.